ILINK บวกเกือบ 2% หลังคว้างานก่อสร้างสถานีไฟฟ้ามูลค่ากว่า 500 ลบ.
ILINK บวกเกือบ 2% หลังคว้างานก่อสร้างสถานีไฟฟ้ามูลค่ากว่า 500 ลบ. ล่าสุด ณ เวลา 11.10 น. อยู่ที่ 19.60 บาท บวก 0.30 บาท หรือ 1.55% สูงสุด 19.90 บาท ต่ำสุด 19.60บาท ด้วยมูลค่าซื้อขาย 20.28 ล้านบาท 
11 ต.ค. 2559

ผู้สื่อข่าวรายงานว่า ราคาหุ้นบริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK ล่าสุด ณ เวลา 11.10 น. อยู่ที่ 19.60 บาท บวก 0.30 บาท หรือ 1.55%  สูงสุด 19.90 บาท ต่ำสุด 19.60บาท ด้วยมูลค่าซื้อขาย 20.28 ล้านบาท ขณะที่ดัชนีหุ้นไทยโดยรวมบวก 0.04 %

โดยราคาหุ้น ILINK ปรับตัวขึ้นแรงคาดว่ามาจากการที่บริษัทเป็นผู้ชนะการประกวดราคางานจ้างเหมาก่อสร้างไฟฟ้าระบบ 115-22 เควี ของการไฟฟ้าส่วนภูมิภาค (กฟภ.)โดยมีมูลค่ากว่า 500 ล้านบาท และได้กำหนดวันลงนามในสัญญาในวันที่ 1 พ.ย.2559
ด้าน บล. โนมูระ พัฒนสิน ระบุในบทวิเคราะห์ แนะนำซื้อหุ้น ILINK ให้ราคาเป้าหมาย 25.20 บาท โดยในขณะนี้ทางบริษัทมีลุ้นงานประมูลโครงการ Submarine cable เกาะสมุย-เกาะเต่า คิดเป็นวงเงินทั้ง 2 โครงการรวม 3,800 ล้านบาท คาดว่าการไฟฟ้าส่วนภูมิภาคจะเปิดขายซองในเดือน ต.ค.59 โดยบริษัทตั้งเป้าจะชนะงานเกาะสมุยมูลค่า 2,130 ล้านบาท จึงคาดว่าจะส่งผลให้แนวโน้มในไตรมาส 4/59 จะเป็นไตรมาสดีสุดของปี 2559